Абдрахманов Болотбек

АБДРАХМАНОВ Болотбек Джумашович (Жумаш уулу) [31. 05. 1958-жылы туулган, Кыргыз ССРи, Ысык-Көл облусу, Балыкчы (азыркы Ысык-Көл) району, Тамчы айлы] – коопсуздук кызматынын ардактуу ардагери, он томдук «Кыргызстандагы саясий репрессиянын курмандыктары (1920–1953)» аттуу китепти түзүүнүн демилгечиси, редактору; тарых илимдеринин доктору (2022). 
 Өмүр баяны 
1980-жылы Фрунзе шаарындагы политехникалык институттун механикалык факультетин бүтүрүп, 1980–1982-жылдары Советтик Армиянын катарында кызмат өтөгөн. 1982–1984-жылдары автомобилди техникалык тейлөө тармагында инженер, 1984–1985-жылдары Фрунзе шаарынын Октябрь районунда комсомол комитетинин 2-катчысы, 1985–1987-жылдары Москва шаарындагы Ф. Дзержинский атындагы СССРдин Мамлекеттик коопсуздук комитетинин жогорку мектебинин угуучусу. 1987–2006-жылдары Кыргыз Республикасынын Улуттук коопсуздук мамлекеттик комитетинде, анын ичинде 1994–1998-жылдары КРдин улуттук коопсуздук кызматынын алдындагы маалыматтык-аналитика борборунун башчысы, 1998–2002-жылдары КР Улуттук коопсуздук кызматынын Ысык-Көл, 2002–2006-жылдары Чүй облустук башкармалыктарынын башчысы. 2006–2009-жылдары КРдин Баңгизаттарды көзөмөлдөө агенттигинде жооптуу кызматтарды аткарып, 2010–2011-жылдары КРдин Дин иштери боюнча мамлекеттик комиссиясынын директору, 2011–2013-жылдары Кыргыз Республикасынын Өкмөтүнө караштуу Баңгизаттарды контролдоо боюнча мамлекеттик кызматынын (БКМК) ыкчам анализдөө башкармалыгынын башчысы, 2013–2017-жылдары Кыргыз Республикасынын Улуттук коопсуздук боюнча мамлекеттик комитетинин (УКМК) алдындагы генерал-лейтенант А. К. Бакаев атындагы Кесиптик кайра даярдоо жана квалификацияны жогорулатуу институтунун башчысы кызматтарын аткарган. 2017–2019-жылдары И. Арабаев атындагы Кыргыз мамлекеттик педагогикалык университетинде доценттин милдетин аткаруучу, 2017–2019-жылдары КР Өкмөтүнө караштуу Жазаларды аткаруу мамлекеттик кызматынын (ЖАМК)  кызматчыларын даярдоо жана квалификациясын жогорулатуу окуу борборунун башчысы. 2023-жылдын январь айынан «Ата-Бейит» – Улуттук тарыхый-мемориалдык комплексинин илимий кызматкери, 2023-жылдын август айынан кийин анын директору.
 Сыйлыктары 
1988-жылы «СССРдин Куралдуу күчтөрүнө 70 жыл» медалы.
1999-жылы КР УКМКнын «Милдет» төш белгиси,
2001-жылы КР Президентинин Жарлыгы менен II даражадагы «Күжүрмөн кызмат өтөгөндүгү үчүн» медалы.
2007-жылы КР Президентинин Жарлыгы менен «Күжүрмөн кызмат өтөгөндүгү үчүн I даражадагы» медалы 
2003-жылы Россия Федерациясынын Коопсуздук кызматынын «За боевое содружество» медалы. 
2016-жылы КР УКМКнын «Ата-Журт» төш белгиси.
2017-жылы КР УКМКнын «Улуттук коопсуздук органдарынын ардактуу ардагери» төш белгиси.
2021-жылы «Ысык-Көл облусунун ардактуу жараны», 2024-жылы Ош областынын «Ардактуу жараны» наамдары ыйгарылган. 
2021-жылы «Данк» медалы менен сыйланган.
2024-жылы С.Нааматов атындагы Нарын мамлекеттик университетинин «Ардактуу профессору», 2025-жылы «Кара-Кыргыз Автономиялуу облусунун түзүлгөндүгүнүн 100 жылдыгы» юбилейлик белгиси менен сыйланган.
2013-жылы орус тилинде «Деятельность органов государственной безопасности Кыргызстана в 1918-1953гг.» деген темада тарых илиминин кандидаттык диссертациясын, 2022-жылы: «Репрессивные меры карательных органов Кыргызстана в 30-е годы ХХ века. Причины и последствия.» деген темада докторлук диссертациясын жактаган.
 Шилтемелер 
«Ата-Бейит» мемориалдык комплексинин документтери жана материалдары.
Абдрахманов Б. Төрөкул Айтмат уулу. Июндагы эки жума. – Б., 1993. 
Айтматова Р.Т. Тарыхтын актай барактары. – Б.: «Бийиктик», 2007.
Ветерана спецслужб и СИН, Болота Абдрахманова, проводили на заслуженный отдых. Но коллеги сомневаются, что он будет просто сидеть дома... https://gsin.gov.kg/news/1242
Болот Абдрахманов назначен директором мемориального комплекса «Ата-Бейит»
https://kyrtag.kg/ru/news/bolot-abdrakhmanov-naznachen-direktorom-memorialnogo-kompleksa-ata-beyit-

 Булактар 

 Категория:Сталинизм доору
Категория:Сталинизм курмандыктары
Категория:СССР
Категория:Кыргызстандын айымдары
Категория:Тарыхый эс-тутум